Dagulfi psalter

Dagulfi psalter on Karolingide-aegne illumineeritud käsikiri, mis on loodud aastail umbes 793–795, pärit Karl Suure Aacheni pfaltsi õukonnakooli skriptooriumist ja on üks varasemaid sealt pärit käsikirjalisi raamatuid.

 Käsikiri 
Nime on käsikiri saanud kirjutaja Dagulfihttp://www.geschichtsquellen.de/autor/1904 järgi. Raamat on arvatud olevat Karl Suure kingitus paavst Hadrianus I-lehttps://elmss.nuigalway.ie/catalogue/226. Et Hadrianus suri 795. aastal, ei viidud käsikirja arvatavasti iialgi Rooma ja see kuulus järgnevatel sajanditel Karolingide suguvõsa varanduse hulka. Tänapäeval asub käsikiri Austria Rahvusraamatukogus Viinishttps://search.onb.ac.at/primo-explore/fulldisplay?docid=ONB_alma21295852410003338&context=L&vid=ONB&lang=de_DE.

Raamat koosneb 161 pärgamentleheküljest mõõdus 19,2 × 12 cm, tekst on kirjutatud tervenisti karolingide minusklis kuldtindiga. Psalter sisaldab Vana Testamendi psalme Vulgata-eelses ladina tõlkes (Vetus Latina) ja valikut frangi antifone tunnipalvusteks. Psalmide avaleheküljed on rikkalikult ornamenteeritud raamitud kompositsioonid suurte initsiaalidega ja algusridadega, kuid puuduvad figuraalsed illustratsioonid, mis on omased muile karolingide käsikirjadele.

 Viited 

 Välislingid 
 Dagulfi psalter portaalis Earlier Latin Manuscripts
 Dagulfi psaltri faksiimileväljaanne
 Dagulfi psalter Wikimedia Commonsis

Kategooria:8. sajandi illumineeritud käsikirjad
Kategooria:Illumineeritud psaltrid
Kategooria:Karolingide kunst